Λάρνακα, 04/12/2024

**Μαγικά Χριστούγεννα ξανά στη Lidl Food Academy**

**Η Lidl Κύπρου ανοίγει τις πόρτες της Ακαδημίας της για ακόμα μία χρονιά και υποδέχεται το κοινό το Σαββατοκύριακο 14 και 15 Δεκεμβρίου από τις 11 το πρωί μέχρι τις 7 το βράδυ, σε ένα ξεχωριστό χριστουγεννιάτικο διήμερο για μικρούς και μεγάλους.**

Επικεντρωμένη στη δημιουργία ανεπανάληπτων και αξέχαστων εμπειριών για το κοινό, η **Lidl Κύπρου**, θα φιλοξενήσει για ακόμα μία χρονιά, στους πανέμορφους χώρους της Lidl Food Academy, τα ετήσια **Christmas Lidl Days**, **το Σαββατοκύριακο 14 και 15 Δεκεμβρίου 2024**.

Συγκεκριμένα, η αυλή της **Lidl Food Academy** θα μεταμορφωθεί σε ένα **ονειρικό χριστουγεννιάτικο χωριό**, το οποίο θα προσφέρει ζεστά ροφήματα και εκλεκτά εδέσματα **Deluxe & Favorina**, ενώ παράλληλα, οι **σεφ της Ακαδημίας** θα παρασκευάζουν φρέσκα χριστουγεννιάτικα γλυκίσματα καθόλη τη διάρκεια της μέρας, τόσο για τους παρευρισκόμενους όσο και για τους περαστικούς. Από **μαθήματα μαγειρικής και παιδικά εργαστήρια**, μέχρι **κληρώσεις** κάθε ώρα για **όμορφα δώρα** και **θεαματικό κυνήγι θησαυρού** με τα ξωτικά του Άγιου Βασίλη, τα Christmas Lidl Days έχουν σχεδιαστεί για να χαρίσουν αξέχαστες στιγμές σε μεγάλους και μικρούς.

Επιπλέον, έχοντας **έντονα αποτυπωμένη στο DNA της την κοινωνική προσφορά**, η Lidl Κύπρου θα φιλοξενήσει συγκεκριμένες ενέργειες στην εν λόγω ανοικτή διοργάνωση που στοχεύουν στην οικονομική ενίσχυση του **Αντικαρκινικού Συνδέσμου Κύπρου** και του **Κυπριακού Ερυθρού Σταυρού**.

Τα εορταστικά **Christmas Lidl Days** στην Lidl Food Academy έχουν γίνει **μία από τις** **πιο αγαπημένες συνήθειες του κοινού**, αφού τους προσφέρουν λίγη από τη μαγεία των γιορτών, σε μια καθόλα ζεστή και διασκεδαστική ατμόσφαιρα!

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)